Amistado tvenkinys

Amistado tvenkinys ( 'draugystės tvenkinys', ) – tvenkinys Jungtinėse Amerikos Valstijose (Teksasas) ir Meksikoje (Koahuila), sudarytas 1964–1969 m. užtvenkus Rio Grandės upę ~20 km į šiaurės vakarus nuo Siudad Akunjos ir Del Rijo miestų. Tvenkinio ilgis 40 km, plotis iki 17 km. Kranto linija vinguriuota, gausu įlankų.

Vidutinis vandens rūgštingumas 7,9–8,7 pH.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Amistado užtvankos ilgis 9760 m, aukštis 77 m, didžiausias debitas 42 700 m³/s. Veikia 4 hidroelektrinės turbinos. Bendra instaliuota galia 132 MW.

JAV priklausanti tvenkinio dalis paskelbta Amistado nacionaline poilsine teritorija. Tvenkinį kerta El Paso–San Antonijo geležinkelio linija.

 Šaltiniai 

Kategorija:JAV tvenkiniai
Kategorija:Meksikos tvenkiniai
Kategorija:Teksasas